Gestrande jong SA’ners in China kry dán paspoorte | Maroela Media
Die 51 jong Suid-Afrikaners wat in Tsjangtsjoen in China vasgekeer is en strafregtelik ondersoek word nadat hul paspoorte weens foutiewe visums deur die polisie afgeneem is, sal glo Maandag hul paspoorte terugkry.
Lindiwe Sisulu, minister van internasionale betrekkinge en samewerking, sê die groep sal na verwagting volgende week na Suid-Afrika terugkeer.
Sisulu het Chinese owerhede Vrydag in ŉ verklaring bedank nadat die owerhede met Suid-Afrika ooreengekom het om die groep se paspoorte weer aan hulle terug te besorg en toe te laat om die land te verlaat.
“Ek is dankbaar dat hierdie voorval opgelos is,” sê sy. “Ek wil ŉ beroep op alle Suid-Afrikaners doen dat hulle hulself eers moet vergewis van die wette en regulasies van die lande wat hulle besoek of aansoek doen om werk. Reisigers moet ook seker maak dat hulle die regte reisdokumente het voordat hulle na die buiteland gaan.”
Sy sê die departement van internasionale betrekkinge en samewerking beoog om binnekort ŉ veldtog van stapel te stuur wat juis bewusmaking oor dié kwessie gaan bewerkstellig. Die veldtog sal “Travel smart” heet.
ŉ Beampte van die Suid-Afrikaanse ambassade in Beijing sal glo Maandag na Tsjangtsjoen reis om konsulêre bystand aan die groep te bied.
Volgens dié ambassade in Beijing is die 51 jong Suid-Afrikaners deur ŉ agent gelok om na China te reis met ŉ studievisum en as Engels-onderwysers te werk. Hulle is glo onder die indruk gebring dat hulle hul werkvisums sou ontvang sodra hulle in China aankom, maar dit het nie gebeur nie. Hulle het egter begin werk met die studievisums wat strydig is met China se immigrasiewette. Volgens inligting is al die jong mense onder 25 jaar oud en het die agent hul paspoorte afgeneem toe hulle in China aangekom het. Hulle is glo beveel om nié hul verblyfplek te verlaat nie en moes op R45 per dag oorleef.
Ons is dankbaar dat die agbare minister so vinnig opgetree het en bystand verleen en uitkoms bewerkstellig het.
Ouer · 7 maande gelede
Wie is die agent ?
Tasmin · 7 maande gelede
Amper soos ‘n onderwyser “sweat shop”? Bly hulle is gehelp, wat ‘n nare ondervinding.
My swaer se seun het amper dieselfde stel afgetrap.Hy is deur ‘n agent na China om onderig in engels te gaan gee maar toe hy daar kom is die aget weg en sit hy sonder heenkome.Hy het 2 dae later terug gevlieg SA toe.
My raad aan Suid Afrikaners is bly weg uit China en bly weg van sogenaamde “agente” wat nie deur iemand anders aanbeveel is nie..Die meeste is skelms.(letwel nie almal nie!)
Die swaer van my se seun werk nou vir ‘n boer op sy plaas in Noord Dakota in die VSA sonder enige probleme en geniet hom gate uit.
china · 7 maande gelede
As jy jou huiswerk doen en die regte prosedures volg, is daar geen rede hoekom jy nie in China kan werk nie. Ek is al lank in China en het nog nooit probleme gehad of gehoor van iemand wat probleme opgetel het nie. Dis n veilige land en dis redelik maklik om werk te kry, mits jy aan kwalifikasie vereistes voldoen. Bygese, daar word tans strenger opgetree juis om die kansvatters uit te hou en ek ondersteun dit volkome, want hulle maak dit net moeiliker vir almal.
Vra-maar-net · 7 maande gelede
Is dit Engelse onderwysers OF Engels -onderwysers? Jammer as dit klink na harekloof, maar dit klink maar krapperig vir my.
Dankie vir jou kommentaar! Jy is heeltemal reg – die akkurate manier om na die onderwysers te verwys is inderdaad Engels-onderwysers. Die artikel is gewysig.
Diesekfde ondervinding · 7 maande gelede
Ek sou ook graag wou weet wie die agent is.
Ek het dieselfde stel afgetrap met `n werkspermit in Ierland wat heeltemal bedrog was,
Die agent is egter vrygespreek in die hof nadat hy beweer het dis nie sy eie agentskap nie, maar dat hy slegs `n werknemer is van die werkgewer oorsee.
Die saak het 8 jaar geneem om op die hofrol te kom !
Laurie · 7 maande gelede
Hoe kan ‘n persoon van 19 jaar oud ‘n gekwalifiseerde onderwyser wees ?
Dis onmoontlik. Mens moet n graad, TEFL sertifikaat en twee jaar onderwys ondervinding he om as onderwyser in China te werk.
Valse beloftes deur die agentskap, slegs gegradueerdes sal toegelaat word om werkspermit te kry om Engels te gee in China, hulle word gelok met vakansie visums wat nie aanvaar word nie.
Die minister se party kan sommer ook regstellende aksie in SA minder rigied en streng maak. Dan hoef ons mense mos nie in China te gaan werk nie.
Minister Sisulu gee asseblief vir ons wit kinders werk in ons geboorte land. Ons is ook trotse Suid-Afrikaners. Stop regstellende aksie. Ons kan werk!
Dorothea stem 100% saam ons kinders raak moedeloos want in SA sukkel hulle om werk te kry ….. neem dan die tipe risikos. So hartseer
Dis makliker vir immegtante om werk in SA te kry as wat dit vir ons self is, hulle kom vat ons werks geleenthede uit ons hande uit, hulle wette is so streng dat ons as wit Suid Afrikaners nog meer moet suffer
Maak julle wette en grens poste ook oop soos SA en gun almal n ou plekkie onder die son.